Szempontrendszer a pályázatok szakmai bírálatához

|  |  |  |
| --- | --- | --- |
| **Szempont** | **Pontszámok elvi alapja** | **Pontszám** |
| A pályázó összesített korrigált kreditindexének (ÖKKI) és az összesített korrigált kreditindex szakátlagának a viszonya  (doktori hallgatóknál automatikusan 50 pont) | 0-30 pont: a pályázó ÖKKI-e a szakátlag alatti, pontonként sávosan meghatározva;  35 pont: a pályázó ÖKKI-e = szakátlag;  40-50 pont: a pályázó ÖKKI-e szakátlag feletti, pontonként sávosan meghatározva | max. 50 pont |
| Motiváció és munkaterv minősége és tartalma | 0 pont: a motiváció nem tartalmaz konkrétumokat, nincsenek szakmai célok meghatározva;  5 pont: átlagosan megfogalmazott, feltűnően rövid terjedelmű, igen kevés konkrétumot és szakmai célt tartalmazó munkaterv;  10 pont: átlagosan megfogalmazott motiváció, a munkaterv céljaiban általános, bár tartalmaz néhány konkrétumot (pl. utalás teljesítendő kurzusokra);  15 pont: megalapozott szakmai és személyes motiváció, de céljaiban még általános, nem kellően kifejtett munkaterv (pl. teljesítendő kurzusok felsorolása, ezek illeszkedése a tanulmányokhoz nincs kellőképpen kifejtve);  20 pont: átgondolt, tartalmas motiváció és munkaterv, megfogalmazásában és a szakmai célok meghatározásában igényes, konkrétumokat tartalmazó, ígéretes pályázat (pl. teljesítendő kurzusok felsorolása, ezek illeszkedése a tanulmányokhoz);  25 pont: alaposan átgondolt, meggyőzően kifejtett motiváció és ehhez illeszkedő konkrét szakmai tevékenység és szakmai perspektíva meghatározása a munkatervben; a pályázati tevékenység hozzájárul a szakdolgozat/disszertáció elkészítéséhez;  30 pont: a 25 pontnál meghatározottakon túl a pályázó meggyőzően indokolja, hogy:   * a kutatási téma vagy a pályázati tevékenység módszertana különösen újszerű; * korábban nem kutatott, nagy jelentőségű eredménnyel kecsegtető tevékenységet végez; * a pályázat várható eredménye jelentősen hozzájárul a fogadó intézmény vagy szervezeti egység tudományos eredményeihez,   elismertségéhez, országos vagy nemzetközi szintű hatás is várható | max. 30 pont |

|  |  |  |
| --- | --- | --- |
| **Szempont** | **Pontszámok elvi alapja** | **Pontszám** |
| A szakos tanulmányokhoz kapcsolódó, a felsőoktatási tanulmányok alatt végzett, kiemelkedő tudományos, művészeti vagy sporttevékenység | 0 pont: nincs ilyen jellegű aktivitás;  2 pont: TDK helyezés vagy részvétel, OTDK részvétel, aktív szakkollégiumi tevékenység, hazai tudományos, művészeti vagy sporttevékenység;  5 pont: OTDK helyezett (1–3.), OTDK különdíj, nemzetközi szakmai konferencián előadás, nemzetközi szakmai publikációs tevékenység, nemzetközi szintű szakmai versenyen elért helyezés (1–3.) vagy különdíj, egyéb nemzetközi szintű és idegen nyelvű szakmai tudományos tevékenység, nemzetközi  kiemelkedő művészeti vagy sporttevékenység | max. 5 pont |
| Nyelvvizsgák | 0 pont: nincs komplex felsőfokú nyelvvizsga a munkanyelvből,  5 pont: C1-C2 szintű (felsőfokú) komplex nyelvvizsga a tanulmányok nyelvéből | max. 5 pont |
| Egyéb, a felsőoktatási tanulmányok alatt teljesített szakmai és közéleti önkéntes tevékenység | 0 pont: nincs szakmai és közéleti önkéntes tevékenység, 3 pont: pl. szakmai szervezetben betöltött tisztség,  demonstrátori tevékenység, szakmai rendezvény aktív szervezése, külföldi hallgatók mentorálása, mobilitási órán történő előadás, ESN-ben vagy egyéb nemzetközi hallgatói szervezetben folytatott tevékenység stb. | max. 3 pont |
| Promóciós tevékenység | 0 pont: nincs promóció vállalás,  2 pont: a hallgató vállalja, hogy aktív szerepet vállal a az Erasmus+ program hazai népszerűsítésében, promóciójában | max. 2 pont |
| Korábbi mobilitás | 0 pont: ha a hallgató felsőoktatási tanulmányai során korábban már részt vett nemzetközi mobilitásban,  5 pont: ha a pályázó felsőoktatási tanulmányai során még nem vett részt felsőoktatási mobilitási ösztöndíj (Campus Mundi, Erasmus, Erasmus+, CEEPUS, Campus Hungary, EGT Alap, Államközi ösztöndíj stb.) keretében legalább 1 féléves vagy 1 trimeszteres részképzésben vagy legalább 2 hónapos szakmai  gyakorlatban | max. 5 pont |